पाएं अपने शहर की ताज़ा ख़बरें और फ्री ई-पेपरडाउनलोड करें
जिला मुख्यालय स्थित डॉ राधाकृष्णन मेडिकल कॉलेज के पास बने पुराने डेड हाउस के आसपास पीपीई किट और दूसरे सामान को खुले में फेंककर जलाया जा रहा है। लोगों ने इस पर नाराजगी जताई है। अब अधिकारियों ने बात उन तक पहुंचने के बाद सीरियस मैटर पर ऐसे लोगों की पहचान कर उन्हें नोटिस जारी करने को लेकर कड़ा रुख अपनाया है।
हालांकि यह साफ नहीं हो पाया है कि यह पीपीई किटें और जो मेटेरियल वहां जलाया गया है किसने जलाया है और कौन फेंक रहा है। जहां यह मटीरियल जलाया जा रहा है उसके साथ ही बाहर में सड़क पर दुकानें भी हैं।
ये हैं नियम
कोरोना नियमों के तहत पीपीई और दूसरे प्रयोग में लाए जाने वाले मैटीरियल को ओपन ना तो फेंका जा सकता है ना ही उसे ओपन जलाया जा सकता है क्योंकि यह संक्रमण किसी को भी अपनी चपेट में ले सकता है।
लेंगे एक्शन
मेडिकल कॉलेज के एमएस डॉ रमेश चौहान का कहना है कि अगर ऐसा कोई कर रहा है तो उसके खिलाफ कड़ी कार्रवाई की जाएगी। मेडिकल कॉलेज के कर्मचारी इस मैटीरियल को एकत्रित करते हैं, पर ऐसे खुले में नहीं फेंकते।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn